CELEX: 32013R0787
Language: et
Date: 2013-08-16 00:00:00
Title: Komisjoni rakendusmäärus (EL) nr 787/2013, 16. august 2013 , milles käsitletakse loa andmist valmistise Bacillus subtilis ’e (ATCC PTA-6737) kasutamiseks broilerkalkunite ja aretuskalkunite söödalisandina (loa omanik Kemin Europa N.V.)  EMPs kohaldatav tekst

17.8.2013   
            
            
               ET
            
            
               Euroopa Liidu Teataja
            
            
               L 220/15
            
         
      KOMISJONI RAKENDUSMÄÄRUS (EL) nr 787/2013,
   16. august 2013,
   milles käsitletakse loa andmist valmistise Bacillus subtilis’e (ATCC PTA-6737) kasutamiseks broilerkalkunite ja aretuskalkunite söödalisandina (loa omanik Kemin Europa N.V.)
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubade andmise kord ning selliste lubade andmise alused ja menetlused.
            
         
               (2)
            
            
               Kooskõlas määruse (EÜ) nr 1831/2003 artikliga 7 on esitatud taotlus lubada valmistise Bacillus subtilis’e (ATCC PTA-6737) uut kasutusviisi. Taotlusele olid lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.
            
         
               (3)
            
            
               Taotluses käsitletakse Bacillus subtilis’e (ATCC PTA-6737) uue kasutusviisi lubamist broilerkalkunite ja aretuskalkunite söödalisandina ning selle klassifitseerimist söödalisandite kategooriasse „zootehnilised lisandid”.
            
         
               (4)
            
            
               Valmistisele Bacillus subtilis (ATCC PTA-6737) on komisjoni määrusega (EL) nr 107/2010 (2) antud kümneks aastaks luba kasutada seda broilerkanade söödalisandina, komisjoni rakendusmäärusega (EL) nr 885/2011 (3) munakanade, nuumpartide, vuttide, faasanite, nurmkanade, pärlkanade, tuvide, nuumhanede ja jaanalindude söödalisandina ning komisjoni rakendusmäärusega (EL) nr 306/2013 (4) võõrutatud põrsaste ja muude kui liiki Sus scrofa domesticus kuuluvate võõrutatud sigalaste söödalisandina.
            
         
               (5)
            
            
               Euroopa Toiduohutusamet (edaspidi „toiduohutusamet”) kinnitas oma 13. märtsi 2013. aasta arvamuses (5) varasemat järeldust, et kavandatud kasutustingimuste korral on valmistis Bacillus subtilis (ATCC PTA-6737) eeldatavalt ohutu loomade ja inimeste tervisele ning keskkonnale. Toiduohutusamet leidis ka, et kõnealune söödalisand võib parandada broilerkalkunite zootehnilisi näitajaid ja et seda järeldust võib laiendada aretuskalkunitele. Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet kinnitas ka määruse (EÜ) nr 1831/2003 kohaselt asutatud referentlabori aruande söödas sisalduva söödalisandi analüüsimeetodi kohta.
            
         
               (6)
            
            
               Valmistise Bacillus subtilis’e (ATCC PTA-6737) hindamisel tõdeti, et määruse (EÜ) nr 1831/2003 artiklis 5 sätestatud loa andmise tingimused on täidetud. Seepärast tuleks anda luba kõnealuse valmistise kasutamiseks käesoleva määruse lisas esitatud tingimustel.
            
         
               (7)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas kirjeldatud valmistist, mis kuulub söödalisandite kategooriasse „zootehnilised lisandid” ja funktsionaalrühma „soolestiku mikrofloorat tasakaalustavad ained”, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 16. august 2013
      
         
            Komisjoni nimel
         
         
            president
         
         José Manuel BARROSO
         
      
   
   
      (1)  ELT L 268, 18.10.2003, lk 29.
   
      (2)  ELT L 36, 9.2.2010, lk 1.
   
      (3)  ELT L 229, 6.9.2011, lk 3.
   
      (4)  ELT L 91, 3.4.2013, lk 5.
   
      (5)  EFSA Journal (2013); 11(4):3176
   
      LISA
      
                  Söödalisandi identifitseerimisnumber
               
               
                  Loa omanik
               
               
                  Söödalisand
               
               
                  Koostis, keemiline valem, kirjeldus, analüüsimeetod
               
               
                  Loomaliik või -kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
            
                  CFU/kg täissöödas, kui niiskusesisaldus on 12 %
               
            
                  
                     Zootehniliste lisandite kategooria. Funktsionaalrühm: soolestiku mikrofloorat tasakaalustavad ained
                  
               
            
                  4b1823
               
               
                  Kemin Europa N.V.
               
               
                  
                     Bacillus subtilis ATCC PTA-6737
               
               
                  
                               
                           
                           
                              
                                 Söödalisandi koostis
                              
                              Valmistis Bacillus subtilis (ATCC PTA-6737), mis sisaldab vähemalt 1 × 1010 CFUd söödalisandi grammi kohta
                              tahkel kujul
                           
                        
                               
                           
                           
                              
                                 Toimeaine kirjeldus
                              
                              
                                 Bacillus subtilis’e (ATCC PTA-6737) elujõulised eosed
                           
                        
                               
                           
                           
                              
                                 Analüüsimeetod
                                  (1)
                              
                              Loendamine söödalisandis: pindkülvimeetodil, kasutades söödaproovide eelkuumutustöötlusel trüptoon-soja-agarit.
                              Identifitseerimistunnused: impulssvälja-geelelektroforees (PFGE).
                           
                        
               
                  Broilerkalkunid ja aretuskalkunid
               
               
                  —
               
               
                  1 × 108
                  
               
               
                  —
               
               
                  
                              1.
                           
                           
                              Söödalisandi ja eelsegu kasutamisjuhistes märkida säilitustingimused, kõlblikkusaeg ja granuleerimispüsivus.
                           
                        
                              2.
                           
                           
                              Lubatud kasutada söödas, mis sisaldab lubatud koktsidiostaatikume: diklasuriil, robenidiinhüdrokloriid, naatriumlasalotsiid A, maduramütsiin-ammoonium või monensiinnaatrium tingimusel, et see koktsidiostaatikum on asjaomase liigi puhul lubatud.
                           
                        
               
                  6. september 2023
               
            
         (1)  Analüüsimeetodite andmed on kättesaadavad ühenduse referentlabori veebilehel: http://irmm.jrc.ec.europa.eu/EURLs/EURL_feed_additives/Pages/index.aspx